CELEX: 52017DP0257
Language: da
Date: 2017-06-14 00:00:00
Title: Europa-Parlamentets afgørelse af 14. juni 2017 om anmodning om ophævelse af Rolandas Paksas' immunitet (2016/2070(IMM))

18.9.2018   
            
            
               DA
            
            
               Den Europæiske Unions Tidende
            
            
               C 331/151
            
         
      P8_TA(2017)0257
      Anmodning om ophævelse af Rolandas Paksas' immunitet
      Europa-Parlamentets afgørelse af 14. juni 2017 om anmodning om ophævelse af Rolandas Paksas' immunitet (2016/2070(IMM))
      (2018/C 331/22)
      
         Europa-Parlamentet,
      
                  —
               
               
                  der henviser til anmodning af 31. marts 2016 om ophævelse af Rolandas Paksas' immunitet, som er fremsendt af Republikken Litauens rigsadvokat, og hvorom der blev givet meddelelse på plenarmødet den 13. april 2016,
               
            
                  —
               
               
                  der har hørt Rolandas Paksas, jf. forretningsordenens artikel 9, stk. 6,
               
            
                  —
               
               
                  der har haft en drøftelse med Litauens rigsadvokat og chefanklageren ved afdelingen for efterforskning af organiseret kriminalitet og korruption under rigsadvokaturen,
               
            
                  —
               
               
                  der henviser til artikel 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
               
            
                  —
               
               
                  der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (1),
               
            
                  —
               
               
                  der henviser til artikel 62 i Litauens forfatning,
               
            
                  —
               
               
                  der henviser til artikel 4 i loven om status og arbejdsvilkår for de medlemmer af Europa-Parlamentet, der er valgt i Republikken Litauen,
               
            
                  —
               
               
                  der henviser til artikel 22 i statutten for Seimas,
               
            
                  —
               
               
                  der henviser til forretningsordenens artikel 5, stk. 2, artikel 6, stk. 1, og artikel 9,
               
            
                  —
               
               
                  der henviser til betænkning fra Retsudvalget (A8-0219/2017),
               
            
                  A.
               
               
                  der henviser til, at Republikken Litauens rigsadvokat har anmodet om ophævelse af medlem af Europa-Parlamentet Rolandas Paksas' parlamentariske immunitet i forbindelse med en strafferetlig efterforskning;
               
            
                  B.
               
               
                  der henviser til, at rigsadvokatens anmodning vedrører mistanker mod Rolandas Paksas om, at han den 31. august 2015 indvilligede i at acceptere bestikkelse for at øve indflydelse på offentlige myndigheder og statslige embedsmænd for at få dem til at udøve deres beføjelser, hvilket udgør en strafbar handling i henhold til den litauiske straffelov;
               
            
                  C.
               
               
                  der henviser til, at Europa-Parlamentets medlemmer i henhold til artikel 9 i protokol nr. 7 under mødeperioderne på deres eget lands område nyder de immuniteter, der tilstås medlemmerne af deres lands lovgivende forsamling;
               
            
                  D.
               
               
                  der henviser til, at medlemmerne af Seimas i henhold til artikel 62 i Republikken Litauens forfatning ikke kan holdes strafferetligt ansvarlige, tilbageholdes eller på anden vis udsættes for frihedsberøvelse uden Seimas' samtykke;
               
            
                  E.
               
               
                  der henviser til, at medlemmer af Europa-Parlamentet i henhold til artikel 4 i loven om status og arbejdsvilkår for de medlemmer af Europa-Parlamentet, der er valgt i Republikken Litauen, nyder samme personlige immunitet på Republikken Litauens område som et medlem af Republikken Litauens Seimas, medmindre andet er fastsat i EU-lovgivningen;
               
            
                  F.
               
               
                  der henviser til, at det fremgår af artikel 22 i statutten for Republikken Litauens Seimas, der ikke kan indledes straffesag mod et medlem af Seimas, og at et medlem ikke kan arresteres eller underkastes nogen andre former for indskrænkning af den personlige frihed, uden Seimas' samtykke, medmindre det pågældende medlem gribes på fersk gerning i en kriminel handling (in flagranti), i hvilket tilfælde rigsadvokaten straks skal underrette Seimas herom;
               
            
                  G.
               
               
                  der henviser til, at det fremgår af forretningsordenens artikel 5, stk. 2, at parlamentarisk immunitet ikke er et medlems personlige privilegium, men derimod en garanti for Parlamentets uafhængighed som helhed og dets medlemmers uafhængighed;
               
            
                  H.
               
               
                  der henviser til, at formålet med parlamentarisk immunitet er at beskytte Parlamentet og dets medlemmer mod retsforfølgning i relation til aktiviteter, der udføres under udøvelsen af det parlamentariske hverv, og som ikke kan adskilles fra dette hverv;
               
            
                  I.
               
               
                  der henviser til, at hvis den pågældende sag ikke vedrører udøvelsen af et medlems hverv, bør immuniteten ophæves, medmindre det fremgår, at formålet med retsforfølgningen kan være at skade et medlems politiske virksomhed og dermed Parlamentets uafhængighed (fumus persecutionis);
               
            
                  J.
               
               
                  der henviser til, at der på baggrund af de mange og detaljerede oplysninger, der er fremlagt i det foreliggende tilfælde, ikke er grund til at formode, at sagen vedrørende Rolandas Paksas er begrundet i et ønske om at skade hans politiske virksomhed som medlem af Europa-Parlamentet;
               
            
                  K.
               
               
                  der henviser til, at det ikke tilkommer Europa-Parlamentet at tage stilling til, om medlemmet er skyldigt, eller om de handlinger, vedkommende tilskrives, skal retsforfølges, eller at udtale sig om de relative fordele ved de nationale retssystemer;
               
            
               
                  1.
               
               
                  vedtager at ophæve Rolandas Paksas immunitet;
               
            
               
                  2.
               
               
                  pålægger sin formand straks at sende denne afgørelse og det kompetente udvalgs betænkning til Republikken Litauens kompetente myndighed og Rolandas Paksas.
               
            
         (1)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23.